
ПЛАН  ОДБРАНЕ ОД ПОПЛАВА 

НА ПОДРУЧЈУ ГРАДА ЗВОРНИК У 2019. ГОДИНИ

Зворник, фебруар 2019. године

На основу Плана одбране од поплава у Републици Српској у 2019. години, број:04/1-012-2-180/19, који је донјела Влада Републике Српске 24. јануара 2019. године (''Службени Гласник Републике Српске'', број 09 од 07.02.2019. године),  и члана 86. тачка 3. Закона о заштити и спашавању у ванредним ситуацијама (''Службени Гласник Републике Српске'', број 121/12) и и члана 41. Статута Града Зворник – пречишћени текст (''Службени гласник Града Зворник'', број 5/17,), градоначелник града Зворник, на сједници Градског штаба за ванредне ситуације, одржаној  01.03.2019. године, 
 д  о  н  и  о    је:                                                                  
П  Л  А  Н

ОДБРАНЕ ОД ПОПЛАВА У ЗВОРНИКУ У 2019. ГОДИНИ

У  В  О  Д

План одбране од поплава у Зворнику у 2019. години (у даљем тексту: План) је план Града Зворника и основни документ за координацију и спровођење додатних или посебних годишњих задатака и активности градских органа, привредних друштава, других правних лица и удружења грађана која спроводе дјелатности од значаја за заштиту и спасавање од поплава.


План је израђен на основу анализе прикупљених података, достављених извјештаја о реализацији задатака током протеклих година, извјештаја о инспекцијском надзору, анализе тренутног стања, те мишљења и приједлога субјеката од непосредног значаја за ову област.


Доношењем и спровођењем овог плана унаприједиће се и обезбиједити свестраније ангажовање свих релевантних субјеката и остварити виши ниво приправности на заштити и спасавању људи и материјалних добара од поплава.


Градска Служба цивилне заштите је надлежна за координацију, усклађивање, праћење и усмјеравање свих активности везаних за спровођење овог плана.


План је подијељен на сљедеће цјелине:

I – ИЗВОД ИЗ ПРОЦЈЕНЕ УГРОЖЕНОСТИ

II - НОРМАТИВНЕ И ОПШТЕ ПРЕТПОСТАВКЕ ЗА РЕАЛИЗАЦИЈУ ПЛАНА АКТИВНОСТИ

III - СПРОВОЂЕЊЕ МЈЕРА ПРЕВЕНТИВНОГ ДЈЕЛОВАЊА 
IV - СПРОВОЂЕЊЕ МЈЕРА ОДГОВОРА

V – СПРОВОЂЕЊЕ МЈЕРА ОПОРАВКА

VI -  ИЗВЈЕШТАВАЊЕ О РЕАЛИЗАЦИЈИ ЗАДАТАКА ИЗ ПЛАНА

VII – ЗАВРШНЕ ОДРЕДБЕ

I – ИЗВОД ИЗ ПРОЦЈЕНЕ УГРОЖЕНОСТИ


Поплаве као природна појава су се увијек појављивале и појављиваће се и у будућности. Бранећи се од поплава људи су предузимали многе техничке и нетехничке мјере, почев од изградње насипа до стварања комплексних система за смањење ризика од поплава. Процес развоја тих система и пораст њихове улоге и значаја, како у повећању степена заштите добара, тако и сигурности живљења, условљен је развојем друштва уопште. Ти комплексни системи постоје и у Републици Српској и они су најчешће вишенамјенски. Утицаји које ови системи могу имати на поплаве су значајни. Нпр. искључивање ретензија у узводном дијелу, без њиховог адекватног надомјештања, утиче на повећање поплава на низводном дијелу, неадекватно управљање акумулацијама може имати непожељне посљедице низводно и сл.
Подручје Града Зворник обилује површинским водама у виду извора или у облику мањих или већих водотока као и хидроакумулације (Зворничко језеро). Ријека Дрина, чини хидрографску основицу града Зворника и са својим притокама располаже знатним хидроенергетским потенцијалом.

Дрина и њена притока Сапна при већим водостајима често плаве пољопривредна земљишта у приобалним теренима и узрокују штете на пољопривредним усјевима, стамбеним и другим објектима.

Због више изградених хидроакумулација на Дрини и њеним притокама у горњем току, ријека Дрина у случају обилних падавина може озбиљно угрозити подручје Града Зворника.

Укупна површина слива ријеке Дрине износи 19.677 км2. У Босни и Херцеговини површина слива ријеке Дрине је 7.240 км2. Укупна дужина тока од састава Пиве и Таре износи око 396 км. Дузина Дрине са Таром износи 496 км. Средњи годишњи проток ријеке Дрине износи 401 м3/с, а минимални проток износи 24.1 м3/с.

Просјечна годишња висина воденог талога у сливу је око 1.000 мм. Дрином отиче око 12 -14*109 м3 воде. Хидролошке показатеље водног режима карактерише изразита неравномјерност, већа од 1:100, какав је однос измеду минималних протицаја (Qмин=45 м3/сек) и поплавних таласа (Qмакс= 4500-5000 м3/сек).

Ријека Дрина је богата водом - 13,44 милијарди м3 воде годишње отиче са слива ријеке Дрине. Средња надморска висина Дрине је 934 м.н.м.   Главни ток ријеке Дрине дијели се на три дијела:

Горњи ток који поциње од Шћепан Поља па све до ушћа Лима, има дужину од 82 км и укупан пад од 138 м. Падови Дрине на том дијелу крећу се од 1,5 - 1,9 %о. Средњи пад је 1,67 %.

Средњи ток ријеке Дрине заузима потез од ушћа Лима до Зворника. Дужина овог потеза износи 173 км. Укупни пад износи 161 м. На овом потезу су несто блажи падови и износе од 0,5 - 1,35 %. Средњи пад је 0,94 %.

Доњи ток Дрине заузима потез од Зворника до ушћа у Саву. Дужина потеза износи 91 км. Укупан пад на овој дионици износи 59,4 м. На овом потезу падови се крећу од 0,5 - 0,7 %. Средњи пад је 0,64 %.


Узводно од Зворника налази се хидроакумулација Зворник изграђена 1955 године.Нормални проток на брани акумулације износи око 800 м3/с. При обилним падавинама и високим водостајима протоци на брани акумулације могу достићи и око 5000 м3/с када буду поплављени нижи дијелови града као и дијелови насеља Каракаја, Средњи Шепак и насеља приобалног подручје уз ријеку Дрину.


Притоке ријеке Дрине на подручју Града Зворник су:
Ријека Сапна, има сливно подручје од око 104 км2 а дужина тока је 25 км са максималним протоком од 14 м3/с. Ријека Сапна такоде, често плави подручја у доњем току и при истовремено високом водостају Дрине, може поплавити и путне правце Каракај -Бијељина и друге.

Остали мањи водотоци као што су Хоча, Златица, Козлучка, Јасеничка, Каменичка и Локањска ријека су бујичастог карактера и изливњем из својих корита причињавају велике штете у пољопривреди, на стамбеним и привредним објектима.


Поток Хоча има површину сливног подручја од око 45 км2 и дужину водотока 18 км. Код већих падавина, максимални проток воде достиже и 1,5 м3/с и често плави терен око корита на подручју Каракаја.


Поток Златица протиче кроз град Зворник у дужини од око 3,3 км и има површину слива око 5 км2. Максимални проток је забиљежен у јуну 1987. године и износио је око 75 м3/с. Тада су били поплављени многи објекти у самом граду.


Козлучка, Јасеничка, Каменичка и Локањска ријека се такоде, изливају при већим водостајима и причињавају штете у пољопривреди и угрожавају објекте и имовину.


На већини потока су у оквиру могућности подузете мјере регулације, међутим, то још увјек није довољно и не даје гарнције да неће доћи до нових катастрофалних поплава.


Исто тако, постоји латентна опасност да услијед обилних падавина или потреса дође до рушења земљане бране на депонији црвеног муља из фабрике глинице "Бирач". Црвени муљ који би се тада излио би могао поплавити и угрозити подручја око ријеке Сапне и све до Дрине што би обзиром на количине и хемијску агресивност црвеног муља могло имати катастрофалне послиједице по околину и становништво.


Поплавни ризик у Граду Зворник је изражен и по свом обиму и интензитету. Регистроване поплаве из 2010. и 2014. године спадју према усвојеној Методологији у тзв. историјске поплаве. Поплаве изазивају велике воде ријеке Дрине воде бујичног водотока Сапне и други бујични водотоци мањег интензитета. Посљедњим плавним догађајем било је угрожено више од 1.000 људи те овај град заузима друго мјесто на ранг листи угрожености од поплава, одмах након Бијељине.


Плављење водама Дрине настаје при већим протицајима од Q=1.800 м3/с. Остали локални плавни ризици постоје на водотоцима Хоча, Златица и Каналска мрежа (регистровано скоро сваке године) али су пуно мањег значаја од горе наведених.


Потенцијалне поплаве у будућности би могле настати усљед евентуалног попуштања бране црвеног муља у Зворнику.
Подаци о водотоцима на подручју Града Зворника
	Назив
	Поврсина слива км2
	Дузина км

	Локањска ријека
	33,5 км2
	15,1

	Козлучка ријека
	
	6,9

	Сапна
	136,18 км2
	24,9

	Хоча
	
	13,1

	Мекињска ријека – Златица 
	
	5,33

	Каменица
	36,05км2
	13,8

	Дрињача
	1090,6 км2
	91,37

	Јосаничка ријека
	
	7,6


Ерозије 

Сливови на подручју Републике Српске озбиљно су угрожени и ерозивним процесима и бујицама. Бујицама су посебно угрожене саобраћајнице и насеља, али и пољопривредно земљиште у долинама. Процјењује се да је око 85% територије Републике Српске захваћено процесима ерозије. Ти процеси су најизраженији у сливу Дрине, гдје је око 94% површине подвргнуто неком облику ерозије и у сливу Јадранског мора (око 93% захваћено ерозијом). У сливу Саве се процјењује да је око 49% површине подвргнуто процесима ерозије. Процесима ерозије већег интензитета (категорија 1 – екцесивна, 2 – јака и 3 – средња) обухваћено је само око 15% површине под ерозијом, док је највећи дио територије са слабим и врло слабим процесима, који се могу санирати превасходно биолошким мјерама заштите.


Досадашњи радови на заштити од ерозија и бујица највећим дијелом су се сводили на радове у коритима (око 87% од свих изведених радова). Значи, радови су по својој концепцији најчешће били санациони, на мјестима највеће штете од бујица. Биолошки радови у сливу, изузетно корисни за државу због уређења територије и побољшања микроклиматских услова, били су много скромнији по обиму и износили су само око 13% од инвестиција, при чему је тим радовима третирано само око 10,000 ха ерозивних површина.

Непланска сјеча шума, сјеча лисника и пожари, који су веома често настајали из нехата, однијели су велике комплексе шума у неповрат, а као резултат на мјестима висококвалитетних шума букве и храста данас имамо деградационе стадијуме шумске вегетације. Са девастацијом шума ослабила је њихова заштитна функција од ерозије. Ерозивни процеси 1 категорије, који се морају рјешавати и озбиљним техничким мјерама, срећом нису посебно су изражени на сливовима наших ријека.
Стање водозаштитних објеката


За заштиту од спољних и унутрашњих вода изграђени су значајни објекти (насипи, пумпне станице, ободни канали и унутрашња каналска мрежа) коју већим дијелом одржава ЈУ “Воде Српске”, а мањим дијелом локалне заједнице. 

Постојећи систем одбране од поплава у Републици Српској базиран је на организацији заштите од вањских и унутрашњих вода принципом заштите тзв. “касетног типа” или “полдера” у горњем, средњем и доњем дијелу непосредног слива ријеке Саве. 

У горњем дијелу слива налазе се полдери: Дубичка раван, Лијевче поље и Србачко-ножичка раван, на средњем дијелу Ивањско поље и Средња Посавина, а у доњем дијелу полдер Семберија. 

Изведеним објектима је у највећој мјери заштићено око 120.000 ха најквалитетнијих пољопривредних површина од расположивих 158.000 ха, од чега у сливу ријеке Саве 134.400 ха, а у сливовима Јадранског мора 23.600 ха. 

Упркос значајним оштећењима током рата и релативно малим средствима инвестиционог одржавања, системи су оперативни, али не сасвим на нивоу предратног периода. 

Овај систем је дио међународног интегралног система заштите од поплава у сливу ријеке Саве, а у вези с тим, као услов се поставља обавеза одржавања тих објеката и рационално управљање цјеловитим подсистемом у Републици Српској. 

Дужина одбрамбених насипа у Републици Српској износи око 250 километара. Ријеч је углавном о насипима изграђеним за заштиту од великих вода ријека: Сава, Уна, Врбас, Босна, Дрина, ободним каналима и мањим рјечицама у непосредној близини ушћа у Саву. 

Због недостатка финансијских средстава за редовно одржавање у дужем временском периоду, те чињенице да неке дионице одбрамбених насипа, опет из разлога недостатка финансијских средстава, нису биле реконструисане на потезу од 20 км од укупно 200 км, на предвиђену висину потребну за одговарајући степен заштите оствареном на лијевообалним насипима ријеке Саве у Републици Хрватској. 

Садашње стање система одбране од поплава, кроз улагања из кредита Европске инвестиционе банке (ЕИБ), знатно се побољшава и подиже на већи степен поузданости за ефикасну одбрану од поплава. 

Осим наведеног кредита, кроз средства Фонда солидарности и кредитна средства Свјетске банке (ВБ), санирани су ободни канали, клизишта на насипима, а у наредном периоду, током 2016. године, започиње се са санацијом црпних станица на р. Сави.


Заштита угрожених подручја најефикасније се може извести изградњом заштитних објеката и система (насипи, регулације ријечних корита, пумпне станице, ободни и одводни канали, обалоутврде, вишенамјенске акумулације и слично). 

Постојеће заштитне објекте потребно је редовно и квалитетно одржавати и надограђивати, а у вријеме опасности од поплава и у току трајања поплава са њима управљати на одговарајући начин. 

Важно је напоменути да су започете активности на реализацији кредитних средстава ЕУ у износу од 55 милиона евра, које је обезбиједила Влада Републике Српске, као и кроз неколико пројеката који су у току, што ће у значајној мјери унаприједити стање водозаштитних објеката на подручју Савског слива. Такође, радови на потпуној регулацији ријеке Сапне у дужини од 4.800 м у доњем дијелу тока, ће у потпуности отклонити њено изливање у доњем дијелу тока и плављење насељених подручја у том дијелу. 

На смањење материјалне штете у великој мјери може се утицати одговарајућим просторним планирањем. Исто тако, потребно је, у сарадњи са земљама региона, развити систем осигурања имовине код осигуравајућих друштава. 

Потребно је унаприједити међусекторску и међуентитетску координацију и сарадњу свих актера у спровођењу мјера заштите од поплава, у чему је посебна улога надлежних ентитетских министарстава и управа за цивилну заштиту. 

Такође, потребно је даље развијати капацитете за спровођење оперативних мјера заштите и спасавања адекватном кадровском попуном, обуком и опремањем. 
	Р/Бр
	ЗАДАТАК - АКТИВНОСТ
	РОК
	НОСИЛАЦ
	УЧЕСТВУЈЕ 
САРАЂУЈЕ
	НАПОМЕНА

	II - НОРМАТИВНЕ И ОПШТЕ ПРЕТПОСТАВКЕ ЗА РЕАЛИЗАЦИЈУ ПЛАНА АКТИВНОСТИ

	1.

	Одржати сједницу штаба за ванредне ситуације са субјектима од значаја за спровођење превентивних и оперативних мјера заштите и спасавања од поплава. На сједници усвојити:

а) План рада штаба за ванредне ситуације на спровођењу превентивних и оперативних мјера заштите и спасавања од поплава у 2019. години,

б) План оперативног спровођења Плана са плановима ангажовања и активног учествовања, као и ажурним прегледима свих субјеката од непосредног значаја за заштиту и спасавање на подручју града,

в) Анализу стања опремљености и обучености субјеката од значаја за заштиту и спасавање од поплава, а све у циљу правовремене припреме за спровођење планираних задатака,

г) Анализу реализације закључених уговора са привредним друштвима, другим правним лицима те другим субјектима од значаја за спровођење оперативних задатака,

д)  финансијски план града Зворник за спровођење задатака из ове области.

ђ) Упознати мјесне заједнице са главним оперативним планом одбране од поплава на подручју обласног ријечног слива Дрине и бујичних водотока, са прелиминарном процјеном ризика од поплава и достигнутим степеном израде опасности од поплава. 

У случају ванредне ситуације, односно по указаној потреби, ГШ за ВС предлаже надлежном органу доношење докумената просторног уређења: урбанистички план, зонинг план или регулациони план по скраћеном поступку, ради збрињавања становништва са поплавлјеног подручја, у складу са одредбама Закона о уређењу простора и грађењу и Правилником о изради и доношењу докумената просторног уређења по скраћеном поступку.  

Напомена: План оперативног спровођења Плана и ажурни преглед људских и материјално-техничких капацитета од значаја за заштиту и спасавање од полава, доставити Републичкој управи цивилне заштите, преко ПОЦЗ Бијељина најкасније до 15.марта 2019.

	01.03.2019. године
	Служба цивилне заштите
	- Градоначелник
- ПОЦЗ Бијељина

- ПВЈ Зворник

- ПУ Зворник

	

	2.
	Одржати радне састанке са привредним друштвима, другим правним лицима, удружењима грађана, надлежним организационим јединицама цивилне заштите општине, односно града и повјереницима заштите и спасавања како би се извршиле припреме, дала стручна упутства и побољшала организованост и међусобна координација у спровођењу мјера заштите од поплава.
	15.03.2019
	Служба цивилне заштите
	привредна друштва, удружења грађана

	3.
	Са овим планом, његовим циљевима и задацима упознати удружења за заштиту природе, еколошка удружења, ронилачке и кајакашке клубове, горане, извиђаче, планинарска друштва, омладинске и друге невладине организације и осмислити начин њиховог ангажовања на конкретним задацима и то медијски пропратити. На овај начин развијати свест о потреби спровођења мера заштите од поплава.
	15.03.2019
	Служба цивилне заштите


	Удружења и организације наведене у задатку


	

	4.

	Успоставити ефикасан систем осматрања, обавјештавања и узбу њивања на подручјима повећаног ризика од поплава. У случају формирања оперативно-комуникативног центра града, обавезно га увезати са подручним оперативно-комуникативним центром Републичке управе цивилне заштите Републике Српске у Бијељини

	сталан задатак
	- Служба цивилне заштите
	- ХЕ М.Зворник

- ЈУ ''Воде Српске''

- ПУ Зворник

· РХМ Завод РС

- Повјереништво у МЗ
	

	5


	У сарадњи са ЈУ ''Воде Српске'' извршити инспекцијски преглед водозаштитних објеката ријеке Дрине на дијелу тока кроз нашу општину, као и преглед водозаштитних и осталих водних објеката и система који могу имати утицаја на безбедност људи и материјалних добара у случају великих и бујичних поплава на подручју општине  (Закон о водама Републике Српске, чл. 15. и 16. ''Службени гласник Републике српске'', број 50/06 и 121/12) и предложити мере за њихово текуће и инвестиционо одржавање. 
	30.04.2019
	- Одјељење за стамбено-комуиналне послове и послове саобраћаја

Одјељење за просторно уређење 

-Служба цивилне заштите


	- Градоначелник

	

	6
	Извршити управни надзор над активностима и задацима који се односе на спровођење мјера заштите и спасавања, преглед аката и документације из области заштите и спасавања и пружање стручне помоћи давањем стручних објашњења субјектима заштите и спасавања. 

Инспекцијски надзор извршити предузимањем инспекцијских мјера и радњи како би се утврђено стање ускладило са прописима, и то контролом спровођења прописа иѕ области заштите и спасавања, контролом општих и појединачних аката везано за област заштите и спасавања и контролом организованости и спремности система заштите и спасавања.
	Стални задатак
	Град, привредна друштва и друга правна лица 
	Главни републички инспектор заштите и спасавања Републичке управе цивилне заштите
	

	7.
	У складу са законским обавезама, вршити редовно надгледање и праћење стања у циљу заштите властитих комуникација, заштите и одржавања критичних мјеста на путним и жељезничким комуникацијама.
	28.02.2019
	- АД Зворник путеви,

- Одјељење за стамбено-комуиналне послове и послове саобраћаја,

- Служба цивилне заштите
	-ЈП Путеви РС
- Жељезнице РС

- Градоначелник
- ЈУ ''Воде Српске''
	

	8.

	Упознати становништво са могућим поплавама и њиховим после дицама и о томе вршити благовремено обавештавање путем сре дстава јавног информисања и промовисати кратки број за хитне ситуације 121.

	сталан задатак
	-Служба цивилне заштите
	- ЈУ ''Воде Српске''

- Локална средства јавног информисања

- РЦ ООиУ Бијељина

	9.


	У циљу спровођења задатака и постизања веће ефикасности, планирати, припремити и реализовати обуку специјализоване јединице цивилне заштите за заштиту и спасавање на води и под водом и јединица цивилне заштите опште намене које гравитирају низводно у току ријеке Дрине у циљу оперативног спровођења планираних активности.
	Јун - Септембар
	-Служба цивилне заштите


	· Градоначелник 

· ПОЦЗ Бијељина


	

	10.


	Одржати састанке на нивоу града са органима, организацијама и службама од непосредног значаја за заштиту и спасавање од поплава и на истим размотрити и утврдити појединачне превентивне и оперативне задатке.
	30.04.2019
	-Служба цивилне заштите


	- Градоначелник 
	

	III – СПРОВОЂЕЊЕ МЈЕРА ПРЕВЕНТИВНОГ ДЈЕЛОВАЊА

	11.

	Извршити чишћење шахтова, канала и корита свих бујичних водотока на подручју града.
	сталан задатак
	· АД Водовод и комуналије

· Одјељење за стамбено-комуиналне послове и послове саобраћаја
	- Градоначелник
- Комунална полиција
	

	12.
	У оквиру листе приоритета за деминирање за 2020. годину за подручје Града Зворника, уврстити као предлог за деминирање  критичне површине уз корита водотока, односно у непосредној близини канала, насипа и других водозаштитних објеката, дајући приоритет оним мјестима на којима је најчешће долазило до изливања воде.
	31.12.2019
	Самостални стручни сарадник за мјере цивилне заштите -Координатор за деминирање
	- Градоначелник
- РУЦЗ Републике Српске

- БХ МАЦ – Регионална канцеларија Пале
	

	13. 
	Обезбедити потребне количине насипног материјала, вреће за пјесак, алат и пловна средства,како би се обезбедили услови за ефикасно деловање у случају поплава већих размера. Насипни материјал планирати до 12.10.2019 а остала опрема треба да буде на располагању током читаве године
	28.02.2019
	-Служба цивилне заштите

	- Градоначелник
- РУЦЗ РС
- ЈУ ''Воде Српске''
	

	14.
	Спречити неконтролисано одлагање смећа, као и непланску експлоатацију шљунка и донјети Одлуку о зонама за експлоатацију  шљунка и забранити вађење шљунка изван водотока Дрине
	сталан задатак
	- Комунална инспекција

-Одјељење за инспекције
	- Градоначелник
- Министар. пољопривреде, шумарства и водопривреде 

- ЈУ ''Воде Српске''
	

	15.
	Спречити изградњу стамбених и других објеката на критичним/небрањеним подручјима.
	сталан задатак
	Одјељење за инспекције
Одјељење ѕа просторно уређење
	- Градоначелник
	

	16. 
	У циљу превентивног дјеловања, односно смањења ризика од поплава, у годишњим и дугорочним плановима планирати финансијска средства потребна за санацију и одржавање постојећих, односно изградњу нових водозаштитних објеката. 
	сталан задатак
	- Служба цивилне заштите


	- Градоначелник
- ЈУ ''Воде Српске''
	

	17.
	Извршити поправку путева до водозаштитних објеката који се користе у одбрани од поплава, дајући приоритет оним мјестима на којима је најчешће долазило до излијевања воде

	15.04.2019
године
	Одјељење за стамбено-комуиналне послове и послове саобраћаја
	- Градоначелник
- Служба цивилне заштите

	18.

	На основу процјене угрожености и плана заштите и спашавања на води и под водом утврдити потребе  за опремањем  општинске специјализоване јединице и јединица опште намјене у мјесним заједницама недостајућом опремом за заштиту и спашавање на води и под водом. За случај потребе могуће је и закључивати уговоре о ангажовању, те обучити и оспособити исте за акције заштите и спашавања од поплава.
	15.03.2019.
	-Служба цивилне заштите
	- Градоначелник 
	

	19.
	За вријеме повећане опасности од поплава увести дежурства и пра тити стање на водотоцима и свакодневно извјештавати Републички центар ОО и У и Регионални центар у Бијељини на бројеве 121 и тел/факс. 055/207-386,те путем медија обавјештават локал становн
	Према потреби
	- Служба цивилне заштите
- ПВЈ Зворник
	- Градоначелник 
-Хидро-системи на рјеци Дрини
	

	20.

	У случају активирања Плана приправности и наредбе о предузимање неопходних оперативних мера заштите и спасавања, обавезно је свакодневно достављати извештаје о стању на угроженим подручјима, предузетим мерама и другим релевантним подацима Републичкој управи цивилне заштите.
	По потреби
	- Служба цивилне заштите

- ГШ за ВС
	- РЦ ООиУ Бијељина

- ПОЦЗ Бијељина

- РУЦЗ РС
	

	21.
	Позивом на број 121 (који је бесплатан) обавестити Републичку управу цивилне заштите, односно подручно одјељење у  Бијељини о природним и другим несрећама које могу угрозити људе и материјална добра.
	Одмах по настанку елементар

непогоде
	- Локални органи, организације, предузећа, правна и физичка лица
	РЦ ООиУ Бијељина
	

	22.
	Доставити извјештај ПОЦЗ Бијељина а они РУЦЗ РС и Министарству пољопривреде  шумарства и водопривреде о санацији постојећих и изградњи нових водозаштитних објеката, као и о оперативној спремности за реализацију задатака из овог плана
	28.02.2019.
године
	- Одјељење за стамбено-комуналне послове и послове саобраћаја
-Одјељење за просторно уређење
-Служба цивилне заштите
	- Градоначелник
- РУЦЗ РС

- Министарство пољопривреде, шумарства и водопривреде
	

	
23.
	Утврдити услове, организацију и начин ангажовања тешке грађевинске механизације у смислу подршке акцијама заштите и спасавања од поплава.
	28.02.2019.
	 -Служба цивилне заштите
	-Градоначелник

-имаоци тешке грађевинске механизације
	

	24.
	Ускладити режим рада и дежурства са процјеном угрожености.За вријеме повећане опасности од поплава увести дежурства и пратити стање на водотоцима, координирати рад са органима и службама сусједних општина и предузимати друге потребне мјере.


	Према потреби
	- Служба цивилне заштите
	- Градоначелник 
- Хидро-системи на ријеци Дрини
- РУЦЗ РС
	

	25.
	Када градоначелник, услед опасности од поплава,донесе одлуку о поступању по мјерама из Плана приправности или нареди предузи мање неопходних оперативних мјера заштите и спасавања,обавез но РУЦЗ свакодневно достављати извјештаје о степену угрожености од поплава, предузетим мјерама и друге релевантне податке.

	Према потреби
	- Служба цивилне заштите
	- Градоначелник 
- РУЦЗ РС

	26.
	Сачинити спискове људи, возила и друге опреме који ће се,у случају поплава већих размјера, упутити на подручје другог града/општине. Градоначелник ће донијети одлуку о употреби тих снага и средстава Спискове доставити, путем подручних одјељења цивилне заштите, РУЦЗ РС најкасније до 15. марта 2019. године.
	15.03.2019.

године
	- Служба цивилне заштите
	- Градоначелник 
- РУЦЗ РС
	

	27.
	За случај потребе, у складу са предвиђеном процедуром, преко ПОЦЗ у Бијељини и даље преко РУЦЗ РС, могу се  ангажовати  припадници МУП-а РС, ОС БиХ, Федерације БиХ, Брчко Дистрикта, Републике Србије и на крају међународна помоћ. Такође, у склaду са прописаном процедуром, може се ангажовати и Хеликоптерски сервис Републике Српске
	Према потреби
	 - ГШ за ВС

	- РШ за ВС

	

	28.
	У најсложенијим ситуацијама, када су директно угрожена насеља и живот грађана, планирати ангажовање тимова за деминирање РУЦЗ РС по утврђеној процедури.


	Према потреби
	- ГШ за ВС
	- РУЦЗ РС
	

	29.
	На основу досадашњих искустава утврдити оптималан број потреб не механизације и радне снаге за реализацију задатака утврђених овим планом, те у том смислу извршити набавку недостајуће механ изације,односно закључити уговоре са предузећима која имају потре бну механизацију и која са сигурношћу могу обавити тражени посао.
	10.03.2019.

године
	- ГШ за ВС
	- имаоци недостајуће механизације
	

	30. 

	У случају потребе, могуће је и ангажовати Хеликоптерски сервис  РС за евакуацију угрожених грађана и достављање пакета са храном, средствима за хигијену и лијековима угроженим грађанима у случају да због поплава буду угрожени животи грађана или да буду у немогућности да набаве основне животне намирнице

	Према потреби
	 - ГШ за ВС

	- РШ за ВС

	

	31. 
	Припаднике јединица цивилне заштите за заштиту и спасавање од поплава осигурати од посљедица несрећног случаја, обезбиједити им новчану накнаду за вријеме ангажовања, додатно оспособити и опремити адекватном опремом за заштиту и спасавање од поплава, као и средствима везе. Прије почетка сезоне са појачаним ризиком од избијања поплава обучити, оспособити и опремити додатни број припадника специјализованих јединица цивилне заштите за заштиту и спасавање од поплава.Поред наведеног, планирати, организовати и извести обуку за различите врсте интервенција у случају поплаве.

	15.03.2019.

године
	- Служба цивилне заштите
	- Градоначелник 
- РУЦЗ РС
	

	32.


	У најсложенијим ситуацијама, када су директно угрожена насеља и живот грађана, планирати ангажовање тимова за деминирање РУЦЗ РС по утврђеној процедури.


	Према потреби
	- ГШ за ВС
	- РУЦЗ РС

	33.
	Извршити отклањање техничких и других недостатака на возилима и опреми потребној за извођење акција заштите и спашавања од поплава.
	15.03.2019

Године
	-Служба цивилне заштите
-субјекти битни за заштиту и спасавање од поплава 
	-Градоначелник
	

	34.
	Утврдити услове,организацију, односно уговором дефинисати начин ангажовања грађевинске механизације и радне снаге за евентуалну хитну израду насипа ради заустављања ширења поплава.У том циљ  ЈУ “Воде Српске” израдиће спискове грађевинске механизације којом располаже и која је додатно потребна те ће их доставити градона ченику града који ће извршити ангажовање грађевинске механизаци је у складу са својим овлашћењима.
	15.03.2019
године
	-Одјељење за Стамбено-комуналне послове и послове саобраћаја 

- Служба цивилне заштите
	- Градоначелник
- ЈУ “Воде Српске
	

	35.
	Резервисати код Републичке дирекције за робне резерве, у складу са утврђеним садржајем и стандардима, пакете хране и других основних артикала који би се достављали угроженом становништву на најбржи могући начин. 
	15.03.2019.

године и по потреби
	- Члан штаба за збрињ. угрожених и настрадалих
	- Градоначелник
- Служба цивилне заштите

- ООЦК Зворник
	

	36.
	Задужује се Дом здравља да благовремено,путем породичне меди цине и апотека,становништву у угроженим подручјима обезбиједи довољне количине потребних лијекова и медицинских средстава за вријеме трајања евентуалне угрожености од поплава.

Дом здравља је дужан Министарство здравља и социјалне заштите редовно извјештавати о снабдјевености угроженог становништва лијековима и медицинским средствима, како би исто, у случају неоп ходности, предузело потребне мјере и активности из своје надлежности.
	15.03.2019.

године и по потреби
	- Дом здравља Зорник
	- Министарство здравља и социјалне заштите

-Градоначелник

- Служба цивилне заштите
	

	37. 
	У случају да због поплава буду угрожени здравље и живот грађана и да нису у могућности да се евакуишу или набаве основне животне намирнице на било који други начин, ангажоваће се Хеликоптерски сервис Републике Српске, по утврђеној процедури
	По потреби
	- ГШ за ВС
	- ПОЦЗ Бијељина

- РУЦЗ РС
	

	IV – СПРОВОЂЕЊЕ МЈЕРА ОДГОВОРА


	38.
	У случају повећане/непосредне опасности од већих поплава и њихо вих посљедица,обавезно ускладити рад са метеоролошком ситуаци јом,увести дежурства и координирати рад са органима и службама сусједних градова/општина, МУП РС, РУЦЗ РС, МО БиХ, ОС БиХ и предузимати друге потребне мјере.
	По потреби
	- ГШ за ВС
	- ПОЦЗ Бијељина

- РУЦЗ РС
	

	39.
	Оперативне мјере спроводити у складу са овим планом и планови ма оперативног спровођења плана активности на спровођењу посе бних мјера заштите и спасавања од поплава града,при чему руково дећу улогу, сходно законским и планским одредбама,има Штаб за ванредне ситуације града.
	По потреби
	- ГШ за ВС
	- РШ за ВС

	40.
	Припрема и доношење наредбе за поступање по плану приправности, а на основу процјене угрожености од стране града.
	У складу са планом приправн.
	- Служба цивилне заштите
	- Градоначелник
	

	41. 
	Информисање грађана о насталој ситуацији, мјерама које се предузимају,као и давање упутстава грађанима и др.субјектима о поступању
	У току ел. непогоде
	- медији
	- ГШ за ВС
	

	42.
	Обезбјеђење функционисања веза без обзира на временске или било какве друге услове.

	Сталан задатак
	-Телекомуникације РС РЈ Зворник
	- ГШ за ВС
	

	43.
	Обезбјеђење континуираног снабдијевања електричне енергије без обзира на временске и друге услове.
	Сталан задатак
	-Електродистрибуција РЈ Зворник
	- ГШ за ВС
	

	44.
	Обезбјеђење водоснабдијевања
	Сталан задатак
	- АД Водовод и комуналије
	- ГШ за ВС
	

	45.
	Активирање градског штаба за ванредне ситуације 
	У склад са проценом ситуације
	- Градноначелник
	- Служба Цивилне заштите

- чланови ГШ за ВС
	

	46.
	Проглашење ванредне ситуације на подручју града
	У склад са проценом ситуације
	- Градноначелник
	- чланови ГШ за ВС
	

	47.
	Наредба о активирању оперативно-комуникативног центра у случају када је наређена приправност или је проглашена ванредна ситуација.

	У складуса проценом ситуације
	- Служба Цивилне заштите


	- ГШ за ВС
	

	48.
	Доношење наредбе о мобилизацији и мобилизација расположиви људских и материјално-техничких капацитета града/општине у случајевима када се адекватан одговор не може пружити са капацитетима органа и институција чија је то редовна дјелатност.
	У складу са Планом Мобили-зације


	- Градоначелник
	- ГШ за ВС
	

	49.
	Организација узбуњивања и давања упутстава за дјеловање у случају елементарне непогоде
	У складу са проценом ситуације и Планом узбуњивањ
	- ГШ за ВС
	- медији

- Телекомуникације РЈ Зворник
- Сложба цивилне заштите 

- ПУ Зворник
	

	50.
	Издавање наредбе за евакуацију, организација евакуације и збрињавања угроженог становништва
	У складу са Планом евакуације и збрињав
	- ГШ за ВС
	- субјекти који располажу капацитетима за смјештај
	

	51.
	Спровођење хигијенско-епидемиолошких и здравствених мјера заштите на угроженом подручју.
	У складу са Планом евакуације и збрињав
	- ХЕС Дом Здравља

- Регионални завод за заштиту здравља

- ДОО ''Санитација''
	- ГШ за ВС

	52.
	Тражење помоћи за ангажовање људских и материјалних капаци тета од сусједних и других локалних заједница са којима је потпи сан споразум о међусобној сарадњи у области заштите и спаса вања од елементарне непогоде

	По потреби у току елем

непогоде
	- ГШ за ВС
	- РШ за ВС
	

	53.
	Тражење помоћи од Владе РС или РШ за ВС ако је активиран и упућивање исте са нивоа Републике.Помоћ се са нивоа Републик тражи се након што су исцрпљени сви расположиви капацитети локалне заједнице,у складу са Упутством о тражењу,пружању и прихватању помоћи заштите и спасавања у ванредним ситуација ма (“Службени гласник Републике Српске”, број 53/13).
	У складу са проценом ситуације
	- ГШ за ВС
	- РШ за ВС
	

	54.
	Евакуација болесних и угрожених који се налазе на неприступач ним мјестима.
	У склад са проценом ситуације
	- ГШ за ВС
	- РШ за ВС
	

	55.
	Достављање лијекова угроженом становништву које живи на неприступачним или тешко приступачним теренима.
	У склад са проценом ситуације
	- ГШ за ВС
	- РШ за ВС
	

	56.
	Достављање хране и пакета хигијене угроженом становништву.
	У склад са проценом ситуације
	- ГШ за ВС
	- РШ за ВС
	

	57.
	Предузимање активности на збрињавању стоке на угроженом подручју
	У склад са проценом ситуације
	- ГШ за ВС
	- РШ за ВС
	

	58.
	Ангажовање волонтера на пружању помоћи угроженом становништву.
	У склад са проценом ситуације
	- ГШ за ВС
	-Министарство омладине и спорта
-РУЦЗ РС

-ЦК РС
	

	59.
	Проглашење ванредне ситуације за Републику, односно дио територије Републике.
	У склад са проценом ситуације
	- Влада РС
	- РУЦЗ РС

- РШ за ВС
	

	60.
	Мобилизација људских и материјално-техничких капацитета са неугроженог подручја и упућивање на угрожена подручја.
	У склад са проценом ситуације
	- Влада РС
	- РУЦЗ РС

- РШ за ВС
	

	61.
	Организација расподјеле помоћи градовима/општинама који су угрожени елементарном непогодом.
	У склад са проценом ситуације
	- Влада РС
- РШ за ВС
	- ЦК РС

- Робне резерве

-Миниастар.тргов и туризма
	

	62.
	Упућивање захтјева за ангажовање и ангажовање капацитета Оружаних снага Босне и Херцеговине
	У склад са проценом ситуације
	- Влада РС
- РШ за ВС
	- МО БиХ
	

	63.
	Упућивање захтева за ангажовање и ангажовањ капацитета ФБиХ и Брчко Дистрикта БиХ када ангажовани расположиви капацитети РС нису довољни за адекватан одговор на елементарну непогоду
	У склад са проценом ситуације
	- Влада РС
- РШ за ВС
	- Влада ФБиХ и Брчко Дистрикта

	64.
	Упућивање захтјева за ангажовање и ангажовање капацитета међ. оперативних снага када ангажовани расположиви капацитети БиХ нису довољни за адекватан одговор на елементарну непогоду
	У склад са проценом ситуације
	- Влада РС
- РШ за ВС
	- Међународне снаге
	

	65.
	Организација прихвата оперативних снага и средстава међународне помоћи, упознавање истих са тренутном ситуацијом, ангажованим снагама и средствима и додјела општег задатка.
	У склад са проценом ситуације
	- Влада РС
- РШ за ВС
	- РУЦЗ РС

- Штаб за ванредне ситуације града/опстине 
	

	66.
	Организација пријема,смештаја и расподјеле међународне помоћ
	У склад са проц.ситуа и процедур пријема међ.помоћ
	- Влада РС
- РШ за ВС
	-Миниастарство трговине и туризма

- РУЦЗ РС

- Робне резерве

- ЦК РС

- МО БиХ
	

	67.
	Достављање редовних и ванредних информација за вријеме елеме нтарне непогоде о ситуацији на терену,мјерама које се предузимају, ангажованим снагама,приједлогом мјера и друго, по захтјеву Републичке управе цивилне заштите РС.
	У току елемент. непогоде
	- ГШ за ВС

- АМС РС

- Путеви РС

- Жељезнице РС
	- РУЦЗ РС

- РШ за ВС
	

	68.
	Достављање информације Влади РС и приједлога мјера за отклања ње или ублажавање посљедица елементарне непогоде
	У току елемент. непогоде
	- ГШ за ВС
	- РШ за ВС
	

	V – СПРОВОЂЕЊЕ МЈЕРА ОПОРАВКА


	69.
	Санирање последица на материјалним добрима на којима је причињена штета.
	У склад са проценом ситуације
	- ГШ за ВС

- привредна друштва

- грађани
	- Влада РС

- РУЦЗ РС
	

	70.
	Процјена штете настале услед елементарне непогоде на нивоу града.
	У склад са проценом ситуације
	- ГШ за ВС


	- Влада РС

- РУЦЗ РС
	

	71.
	Предузимање мјера на санацији последица и опоравку од елем непогоде и пружање помоћи угроженим на нивоа града у складу са могућностима града
	У склад са проценом ситуације
	- ГШ за ВС


	- угрожени субјекти
	

	72.
	Предузимање мјера на санацији последица и опоравку од елем непогода и пружање помоћи угроженим са нивоа Републике у складу са могућностима Републике
	У склад са проценом ситуације
	- Влада РС
	- ГШ за ВС
	

	VI – ИЗВЈЕШТАВАЊЕ О РЕАЛИЗАЦИЈИ ЗАДАТАКА ИЗ ПЛАНА


	73.
	О реализацији задатака из овог плана извршиоци задатака су дужни до 10. децембра 2019. године доставити извјештај Служби цивилне заштите са приједлогом мјера за унапређење Плана и наученим лекцијама у 2019. години, а Служба цивилне заштите то објединити и доставити РУЦЗ РС најкасније до 15. децембра 2019. године.

	VII – ЗАВРШНЕ ОДРЕДБЕ



	74.
	Извршиоци задатака утврђени овим планом дужни су, у оквиру својих надлежности, реализовати и друге задатке из домена заштите и спасавања од поплава кроз све фазе: превентива, одговор и опоравак, а који ће за резултат имати спречавање настанка или ублажавање посљедица елементарне непогоде изазване поплавом.

	75.
	Носиоци задатака утврђени овим планом дужни су, у оквиру властитог буџета, обезбједити финансијска средства потребна за њихову реализацију.


	Овај план ступа на снагу даном потписивања од стране Градоначелника Зворника, а објавиће се у Службеном гласнику Града Зворник.



Обрадио:





                                                                          

Дејан Галић


                             Г Р А Д О Н А Ч Е Л Н И К
                                                                                                                                                                                                                Зоран Стевановић

